જર્મનીને દૂધ પાવડર નિકાસ કરશે ભારત | India keen to export milk powder, other farm items to Germany - Gujarati Oneindia
નવી દિલ્હી, 6 ફેબ્રુઆરી: ભારતે સ્કિમ્ડ દૂધ પાવડર સહિત કૃષિ ઉત્પાદનો જર્મનીને નિકાસ કરવામાં રૂચિ બતાવી છે. ભારત દુનિયામાં સૌથી વધુ દૂધ ઉત્પાદન કરનાર દેશ છે. તેમજ ભારતે જર્મનીને દેશના કૃષિ તથા ખાદ્ય પ્રોસેસીંગ ક્ષેત્રે રોકાણ કરવા માટે કહ્યું છે.
કૃષિ અને ખાદ્ય રાજ્યમંત્રી તારીક અનવરે જર્મન સાંસદો સાથે યોજાયેલી બેઠકમાં આ મુદ્દે ચર્ચા થઇ હતી. તારીક અનવરે કહ્યું હતું કે ભારત કેળાં, કાજૂ, નારિયેળ, કપાસ, ઘઉ તથા મકાઇના લોટ જેવી કૃષિ પેદાશોની નિકાસ કરી શકે છે.
તેમને કહ્યું હતું કે 'જર્મની, ભારત પાસેથી આ પેદાશોની નિર્યાતો અંગે વિચાર કરી શકે છે. તેમને કહ્યું હતું કે ભારત જર્મનીને સ્કિમ્ડ દૂધ પાઉડર નિર્યાત કરવાના મુદ્દે ગંભીર છે. ભારત દુનિયાનો સૌથી મોટો દૂધ ઉત્પાદક દેશ છે. સાથે-સાથે આ વર્ષે દૂધના ઉત્પાદનમાં પણ ભારતનું પ્રદર્શન સારું રહ્યું છે. આ ઉપરાંત મંત્રીએ જર્મનીને ભારતીય ખાદ્ય પ્રોસેસીંગ ક્ષેત્રે રોકાણ કરવા આમંત્રણ આપ્યું હતું.
germany milk powder agriculture export ભારત જર્મની દૂધ પાવડર કૃષિ નિકાસ નિર્યાત
India, the world's largest milk producer, today evinced interest to export skimmed milk powder among other farm items to Germany.